Takeaway-platformen Wolt tager en alt for stor andel af indtjeningen fra restauranterne, når danskerne skal have stillet deres store appetit på takeaway.

Sådan lyder kritikken af Wolt, som i de seneste år sat sig tungt på markedet for madudbringning i de større danske byer. Restauratørerne ved godt, at de selv har sagt ja til den ugunstige aftale med takeaway-platformen, men appen Wolt er lige nu stedet, hvis man vil sælge takeaway i storbyerne — hvilket er den eneste kilde til indtægt under krisen.

»Wolt svigter deres samfundsansvar i coronakrisen, og de forsøger åbenlyst at berige sig på en nødlidende branches bekostning. De er vor tids gullaschbaroner«, siger den Jakob Kristian Sørensen, der driver pizzarestauranten Il Locale i Aarhus.